# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 15/2019

# zo zasadnutia Vedenia STU zo dňa 02.09.2019

**PRÍTOMNÍ: podľa prezenčnej listiny**

**PROGRAM:**

1. Otvorenie
2. Informácia o projekte ACCORD
3. Kontrola úloh
4. Zámer na zmenu Pracovného poriadku STU
5. Harmonogram predkladania správ o činnosti a hospodárení súčastí STU
6. Smernica rektora Pravidlá implementácie a administrácie projektov na Slovenskej technickej univerzity v Bratislave - doplnenie
7. Organizačný poriadok Projektového strediska Slovenskej technickej univerzity v Bratislave - doplnenie
8. Pravidlá vydávania publikácií študijnej a inej literatúry na STU v Bratislave
9. Účasť STU na veľtrhoch v roku 2019 - vizualizácie
10. Návrh na členstvo STU v SBaA
11. Návrh na členstvo STU v AmCham
12. Návrh na odsúhlasenie NZ
13. Rôzne

**K BODU 1: Otvorenie**

V úvode rokovania rektor privítal členov vedenia a informoval o programe 15. zasadnutia Vedenia STU.

**UZNESENIE: 15.1/2018-SR**

Vedenie STU schvaľuje program 15. zasadnutia vedenia bez pripomienok.

**K BODU 2: Informácia o projekte ACCORD**

Ing. Belko oboznámil prítomných o udalostiach, ktoré sa uskutočnili od ostatného zasadnutia vedenia:

* uskutočnili sa stretnutia so zástupcami
  + FEI STU ohľadom opcie jednotlivých blokov budovy, kde sa prítomní dohodli na ďalšom postupe, t.č. očakávame stanovisko vedenia fakulty ohľadom prenesenia časti finančných prostriedkov
  + UK – pripravuje sa odpoveď na výzvu z administratívnej kontroly
  + RO – MŠVVaŠ SR s cieľom vykonzultovania si nejasnosti

**UZNESENIE: 15.2/2019-V**

Vedenie STU berie na vedomie aktuálnu informáciu o projekte ACCORD.

**K BODU 3: Kontrola úloh**

Materiál uviedol rektor.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **8.15B/2019-V** | Vedenie STU ukladá pripraviť návrh jednotného dizajnu talárov a aktualizovať Pravidlá používania a systém vydávania insígnií a talárov na STU. | 26.06.2019  26.08.2019  **02.09.2019**  16.09.2019 | prorektorka Vitková v spolupráci s pror. Bakošovou | 3 | predĺžená |
| **13.10A/2019-V** | Vedenie STU ukladá pripraviť návrh smerujúci k zmenám Pracovného poriadku STU.  V nadväznosti na diskusiu sa členovia vedenia dohodli na predložení zámeru - dodatku k PP STU. | 26.08.2019  **02.09.2019** | Ing. Čirková, prorektor Moravčík |  | splnená |

**UZNESENIE: 15.3/2019-V**

Vedenie STU berie na vedomie stav plnenia úloh č. 8.15B/2019-V a 13.10A/2019-V.

**K BODU 4: Zámer na zmenu Pracovného poriadku STU**

Materiál uviedol rektor v súlade s plnením úlohy č. 13.10A/2019-V. Prezentoval päť okruhov navrhovaných zmien, na základe ktorých bude vypracovaný návrh dodatku k Pracovnému poriadku STU. Prizvaný: JUDr. Michalička.

V rámci okruhu 3 rektor konštatoval, že by rád nejakým spôsobom zaviazal profesorov a docentov, aby boli publikačne výkonní, podobne ako to je na TUKE. Prorektorka Vitková reagovala, že na FA mali takto podchytených aj odborných asistentov, vedecko-výskumných pracovníkov a doktorandov formou smernice.

S ohľadom na rôznorodosť fakúlt, prorektorka Vitková vyjadrila názor, že diferenciácia jednotlivých odborov by mohla byť podchytená kritériami pre habilitácie a inaugurácie. Rektor v závere navrhol doplniť nový okruh, ktorý by mohol vychádzať zo skúseností partnerských univerzít.

V diskusii kvestor upriamil pozornosť aj na absenciu postihu, resp. sankcií v prípade porušenia pracovného poriadku, prípadne doplnenie dôvodov na okamžité prerušenie pracovného pomeru (napr. konflikt záujmov, viacnásobné pracovné pomery a pod.).

Prorektor Moravčík vyjadril názor, že možnosť rozhodnutia o sankciách by mala byť ponechaná na dekanoch fakúlt. JUDr. Michalička naopak upozornil, že postup by mal byť jednotný a vydaný z úrovne STU so zadefinovaním jasných sankcií s cieľom vyhnúť sa prípadnej diskriminácii. Prítomní s uvedeným názorom súhlasili a podporili ho.

**UZNESENIE: 15.4/2019-V**

Vedenie STU prerokovalo zámer na zmenu Pracovného poriadku STU s pripomienkami a odporúča predložiť materiál na zasadnutie Kolégia rektora STU.

**UZNESENIE: 15.4.1/2019-V**

Vedenie STU ukladá Právnemu a organizačnému útvaru Rektorátu STU v spolupráci s príslušnými zodpovednými pripraviť návrh dodatku č. 7 k Pracovnému poriadku STU.

**K BODU 5: Harmonogram predkladania správ o činnosti a hospodárení súčastí STU**

Materiál uviedol rektor s cieľom poskytnúť členom vedenia prehľad o aktivitách a hospodárení jednotlivých súčastí STU za rok 2018/  
I. polrok 2019. Termíny boli upravované priamo na rokovaní.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Účelové zariadenie/ Univerzitné pracovisko STU** | **Termín predloženia správy o činnosti a hospodárení na zasadnutie Vedenia STU** | | | | | | | |
| 16.9.2019 | 30.9.2019 | 14.10.2019 | 28.10.2019 | 11.11.2019 | 18.11.2019 | 25.11.2019 | 16.12.2019 |
| ÚZ Vysokoškolský umelecký súbor Technik STU | X |  |  |  |  |  |  |  |
| ÚZ Študentské domovy a jedálne STU |  | X |  |  |  |  |  |  |
| ÚZ Centrum akademického športu STU |  |  | X |  |  |  |  |  |
| ÚZ STU v Gabčíkove |  |  |  | X |  |  |  |  |
| UP Inštitút celoživotného vzdelávania STU |  |  | X |  |  |  |  |  |
| UP Vydavateľstvo STU |  |  |  |  |  | X |  |  |
| UP Archív STU |  |  |  |  |  | X |  |  |
| UP Kancelária spolupráce s praxou STU |  |  |  |  |  |  |  | X |
| Univerzitný technologický inkubátor STU |  |  |  |  |  |  |  | X |
| UP Projektové stredisko STU |  |  |  |  |  |  | X |  |
| UP Centrum výpočtovej techniky STU |  |  |  |  | X |  |  |  |
| UP Poradenské centrum |  |  | X |  |  |  |  |  |
| UP UVP |  |  |  |  |  |  | X |  |
| **Iné** |  |  |  |  |  |  |  |  |
| STU Scientific, s.r.o. |  |  |  |  |  |  |  | X |

**UZNESENIE: 15.5/2019-V**

Vedenie STU prerokovalo harmonogram predkladania správ o činnosti a hospodárení súčastí STU s pripomienkami. Po zapracovaní pripomienok odporúča distribuovať harmonogram jednotlivým riaditeľom/vedúcim ÚZ/UP a členom vedenia.

**K BODU 6: Smernica rektora Pravidlá implementácie a administrácie projektov na Slovenskej technickej univerzity v Bratislave - doplnenie**

Materiál uviedol a prezentoval prorektor Moravčík ako reakciu na nález zistený kontrolou Najvyššieho kontrolného úradu SR,

ale aj ako úpravu samotných pravidiel. Prizvaný: JUDr. Michalička.

Pozornosť upriamil najmä na úpravy týkajúce sa Čl. 3a - zriadenie Rady pre UVP a strategické projekty a novo doplnený Čl. 11 –

podávanie projektov KIC EIT. V rámci diskusie sa rektor zaujímal o proces a pravidlá delenia finančných prostriedkov určených na

projekty. Prorektor Moravčík vyjadril názor, že by mali byť definované inou formou, napr. smernicou. Diskusia sa viedla aj k postupu

predkladania projektov, ktoré sa často podávajú bez vedomia dekanov, čo má v konečnej fáze vplyv na delenie dotácie.

V závere prorektor Moravčík upozornil na skutočnosť, že do budúcnosti je dôležité začať sa zaoberať aj motiváciou výskumných

pracovníkov.

**UZNESENIE: 15.6/2019-V**

Vedenie STU prerokovalo návrh doplnenia Smernice rektora Pravidlá implementácie a administrácie projektov na STU a odporúča

materiál predložiť na zasadnutie Kolégia rektora STU.

**K BODU 7: Organizačný poriadok Projektového strediska Slovenskej technickej univerzity v Bratislave - doplnenie**

Materiál uviedol a prezentoval prorektor Moravčík ako reakciu na nález zistený kontrolou Najvyššieho kontrolného úradu SR, ako aj

nevyhnutnosť doplniť kompetencie týkajúce sa projektov KIC EIT. Prizvaný: JUDr. Michalička.

V rámci rozsiahlej diskusie prorektor Moravčík informoval aj o zámere zriadenia samostatného útvaru ACCORD, čo si bude vyžadovať otvorenie OP R STU. Rektor sa zaujímal o konkrétne nálezy NKÚ a ich zapracovanie v materiáli (prioritne Čl. 2, písm. d). Kvestor konštatoval, že je potrebné podchytiť aj iné schémy, ako napr. Interregy, ktorých projektová činnosť nie je na R STU riadená, ale len evidovaná. V tejto súvislosti rektor požiadal prorektorov Moravčíka a Szolgaya o prípravu návrhu riešenia. Zároveň konštatoval, že podobnú štruktúru, ako máme na EIT je potrebné vybudovať aj na projekty H2020.

**UZNESENIE: 15.7/2019-V**

Vedenie STU prerokovalo návrh doplnenia OP PS STU bez pripomienok a odporúča predložiť materiál na zasadnutie Kolégia rektora STU.

**K BODU 8: Pravidlá vydávania publikácií študijnej a inej literatúry na STU v Bratislave**

Materiál uviedla prorektorka Vitková ako potrebu ošetrenia určitých chýbajúcich prvkov. Prizvaný: Ing. Zsigo.

Prorektorka Vitková upriamila pozornosť na obnovenie Edičnej rady nielen na STU, ale aj na niektorých fakultách. Rektor v tejto súvislosti navrhol iniciovať na fakultách vytvorenie rád, a zároveň odporučiť ich personálne zloženie.

Diskusia sa viedla aj k Čl. 6, ktorý určuje pomer prerozdelenia nákladov za vydané publikácie medzi Vydavateľstvo a príslušné fakulty.

V rámci Čl. 7, bod 1, písm. b) sa rektor informoval, č je nutné doručiť rukopis vo vytlačenej forme, keďže STU má ambíciu stať sa elektronickou univerzitou. Po krátkom vysvetlení Ing. Zsiga sa prítomní dohodli v rámci písm. b) doplniť slovo „spravidla“.

**UZNESENIE: 15.8/2019-V**

Vedenie STU schvaľuje pravidlá vydávania publikácií študijnej a inej literatúry na STU v Bratislave s pripomienkou. Po zapracovaní pripomienky odporúča predložiť materiál na zasadnutie Kolégia rektora STU.

**K BODU 9: Účasť STU na veľtrhoch v roku 2019 - vizualizácie**

Materiál uviedla prorektorka Vitková v súvislosti s prípravou účasti STU na veľtrhoch vzdelávania v roku 2019.

V krátkosti informovala, že návrhy výstavných expozícií sú pripravované v spolupráci s FA STU a konkrétne na expozícii určenej do Brna sa spolupodieľajú aj UK a magistrát HM SR BA. Realizačné náklady budú zároveň rozdelené rovnakým dielom medzi STU a UK, príp. magistrát.

**UZNESENIE: 15.9/2019-V**

Vedenie STU schvaľuje vizuál výstavných expozícií STU pre veľtrhy v roku 2019.

**K BODU 10: Návrh na členstvo STU v SBaA**

Materiál uviedol a prezentoval prorektor Uherek.

Oboznámil prítomných o hlavných cieľoch Slovenskej batériovej aliancie, výhodách členstva ako aj jej aktuálnych členoch. Vyjadril názor, že pre STU je zapojenie sa do platformy dôležité. Členstvo si vyžaduje schválenie Akademického senátu a Správnej rady STU.

**UZNESENIE: 15.10/2019-V**

Vedenie STU súhlasí s návrhom na členstvo STU v Slovenskej batériovej aliancii a odporúča predložiť materiál na zasadnutie Kolégia rektora STU, následne Akademického senátu STU a Správnej rady STU.

**K BODU 11: Návrh na členstvo v AmCHam**

Materiál uviedol a prezentoval prorektor Uherek.

Informoval členov vedenia, že s Americkou obchodnou komorou aktuálne už komunikuje a spolupracuje Ing. Vavreková, v tejto fáze ide najmä o oficiálne potvrdenie spolupráce formou členstva. Členstvo si vyžaduje schválenie Akademického senátu a Správnej rady STU.

**UZNESENIE: 15.11/2019-V**

Vedenie STU súhlasí s návrhom na členstvo STU v Americkej obchodnej komore a odporúča predložiť materiál na zasadnutie Kolégia rektora STU, následne Akademického senátu STU a Správnej rady STU.

**K BODU 12: Návrh na odsúhlasenie NZ a dodatkov k NZ**

Materiál uviedol a prezentoval kvestor. Informoval, že k návrhu zmluvy uvedenej v bode 1 ešte prebehne komunikácia ohľadom reálnej potreby predmetných priestorov.

|  |  |  |
| --- | --- | --- |
| **1.** | **Nájomca:** | **IAESTE Slovakia,** Vazovova 5, 812 43 Bratislava  nájomca je zapísaný registri vedenom ministerstvom vnútra SR pod číslom III/2-207/1993 |
|  | Predmet nájmu: | predmet nájmu; dočasne nepotrebný majetok – nebytový priestor nachádzajúci sa v objekte FIIT STU, Ilkovičova 2 v Bratislave, pozostávajúci z priestorov na 6. poschodí, kancelária č. 6.26 a využívanie priestorov kuchynky na 6. poschodí. Predmetom nájmu je nebytový priestor o výmere 12,22 m2, využitie kuchynky (9,15 m2 x 0,2 index) |
|  | Účel nájmu: | Nájomca bude nebytové priestory užívať na účely, spojené s predmetom jeho neziskovej činnosti. |
|  | Doba nájmu: | 01.09.2019 (resp. odo dňa účinnosti Nájomnej zmluvy) – 31.08.2020 |
|  | Nájomné: | Zmluvné strany sa dohodli na nájomnom za obdobie 01.09.2019 do 31.08.2020 (12mesiacov) **v sume 155,79 EUR/rok., t.j. 12,98 EUR/ mesiac** |
|  | Náklady za služby a energie: | náklady na dodanie energií a služieb sú stanovené paušálnou sadzbou vo výške 274,09 EUR  na rok. Náklady fakturované mesačne do 15.dňa príslušného mesiaca. Paušálna sadzba stanovená podľa nákladov predchádzajúceho obdobia za dodanie elektrickej energie, vody,  tepla, teplej vody a služieb celkových priestorov |
|  | Predkladá: | dekanka FIIT STU |

|  |  |  |
| --- | --- | --- |
| **2.** | **Nájomca:** | **Lívia Rovňáková**, Prof. Hlaváča 26, 07 101 Michalovce  nájomca je fyzická osoba |
|  | Predmet nájmu: | predmet nájmu**,** dočasnenepotrebný majetok; nebytový priestor nachádzajúci sa v administratívnej budove FEI STU, Ilkovičova 3 v Bratislave, v objekte ,,D“, 3. poschodie, kancelársky priestor č. 326 o výmere 14,92 m2,  predmet nájmu spolu: **14,92m2**. |
|  | Účel nájmu: | Prenajímateľ prenecháva predmet nájmu Nájomcovi do užívania na účelom využívania tohto predmetu nájmu ako kancelársky priestor – ateliér. |
|  | Doba nájmu: | 01.09.2019 (resp. odo dňa účinnosti Nájomnej zmluvy) – 31.08.2020 |
|  | Nájomné: | kancelársky priestor (14,92m2) – 60,00 €/m2/rok, t. j. 895,20 €/rok,  štvrťročná výška nájomného je 223,80 €,  nájomné spolu ročne: **895,20 €/rok.**  nájomné je v súlade so smernicou. |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred  a to vždy 15. dňa 1. mesiaca daného kalendárneho štvrťroka. Nájomca má v predmete nájmu  nainštalované zariadenie na meranie spotreby el. energie. Základ pre stanovenie paušálnej  sadzby tvoria náklady predchádzajúceho obdobia za dodanie vody, tepla, teplej vody  a služieb celkových priestorov FEI STU a pre nájomcu určené prepočtom podľa prenajatej  plochy. |
|  | Predkladá: | dekan FEI  STU |

**UZNESENIE: 15.12/2019-V**

Vedenie STU prerokovalo žiadosti FIIT STU, FEI STU o nájom nehnuteľného majetku STU uvedeného v bodoch 1 a 2 tohto materiálu.

**K BODU 13: Rôzne**

Prorektor Moravčík

* informoval o príprave materiálu k motivácii výskumných pracovníkov

Mgr. Blaščák

* dal do pozornosti spoluautorstvo pror. Szolgaya v publikácii k problematike klimatických zmien
* zaujímal sa, či členovia vedenia disponujú informáciami ohľadom hodnotenia výkonu slovenskej vedy

Prorektorka Vitková

* oboznámila prítomných, že na základe informácie z BSK budú mať stredoškoláci dňa 05.11.2019 voľno, takže bude možné zorganizovať prijatie na STU, UK taktiež plánuje DOD – v nadväznosti na uvedené Mgr. Blaščák navrhol vytvoriť spoločný informačný leták
  + prorektorka Bakošová upozornila na kolíziu termínov, v uvedenom termíne sa koná aj veľtrh Gaudeamus v Nitre, účasť je týmto mierne ohrozená

Prorektor Uherek

* informoval, že v dňoch 09. – 16.09.2019 bude čerpať riadnu dovolenku, požiadal prorektora Moravčíka o jeho zastupovanie (vrátane zasadnutia KR STU)

E. Jevčáková informovala, že

* na žiadosť správcu Nadácie pre rozvoj talentov STU, JUDr. Michaličku, sa zasadnutie uskutoční pred zasadnutím vedenia dňa 16.09.2019 o 08:15 hod.
* v súvislosti s personálnym auditom je potrebné určiť termíny pre pohovory s členmi vedenia v rozsahu 2 hodín

Kvestor

* v súvislosti so sťahovaním vybraných pracovísk informoval, že príprava priestorov je vo finálnej fáze, sťahovanie by malo prebehnúť ideálne do 15.09.2019, požiadal o súčinnosť pror. Vitkovú a pror. Uhereka

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **September** | 09.09.2019 | KR STU | 10:00 |  |
|  | 16.09.2019 | V STU | 09:00 |  |
|  | 23.09.2019 |  |  | 10:00 Otvorenie AR |
|  | 30.09.2019 | V STU | 09:00 |  |

Zapísala: 03.09.2019 Zápisnicu overil: 05.09.2019

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dr.h.c. Prof.h.c. Prof. Dr. Ing. Oliver Moravčík \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_